Napirend előtt: 2. szám

**E L Ő T E R J E S Z T É S**

***a Képviselő-testület 2015. október 29-ei rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

**Készítette:** …………………………….

Molnárné dr. Szabados Judit

Jegyzői jogi referens

**Egyeztetve:** ……………………………..

Dankó Virág

Alpolgármester

**Látta:**  ……………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

Budapest Főváros II. ker. Önkormányzat  
171/2015.(V.28.) képviselő-testületi határozata

A Képviselő-testület

úgy dönt, hogy Budapest Főváros II. Kerületi Önkormányzat a lakásbérleti szerződés megkötésétől **2020. március 31.** napjáig tartó határozott időre **bérbe adja Feindné Fekete Zsanett részére** a 13284/0/A/11 helyrajzi szám alatt nyilvántartott, **Budapest II.** **kerület** **Margit krt. 51-53. I. emelet 4.** szám alatti, 1 szobás, komfortos, 29 m2 alapterületű **lakást** azzal a feltétellel, hogy Feindné Fekete Zsanett díjtartozását a lakásbérleti szerződés megkötéséig rendezi.

A Képviselő-testület továbbá úgy dönt, amennyiben Feindné Fekete Zsanett a lakásbérleti szerződést a jelen határozatról szóló értesítés kézhezvételétől számított 30 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek, és Budapest Főváros II. Kerületi Önkormányzat peres eljárást kezdeményez Feindné Fekete Zsanett és a vele együtt a lakásban élő személyekkel szemben a lakás kiürítése és az esetlegesen fennálló használati díjhátralék és járulékai megfizetése iránt.

Feindné Fekete Zsanett az Önkormányzat tulajdonában álló lakások béréről szóló 51/1995. (XII.18.) önkormányzati rendelet 3/A. § (1)-(2) bekezdései szerint szociális helyzet alapján történő bérleti díj fizetésére jogosult.

**Felelős:** Polgármester

**Határidő:** 2015. július 31.

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda vezetője

**Végrehajtás:** A Képviselő-testület döntéséről 2015. június 11. napján kelt levélben értesítettük Feindné Fekete Zsanettet, amelyet a kérelmező 2015. június 15. napján vett át. Feindné Fekete Zsanett a lakásbérleti szerződést a Kt. döntésben foglalt határidőn belül nem kötötte meg, ezért Irodánk felszólította a lakás kiürítésére. A peres eljárás megindítására nem került sor, mert Feindné Fekete Zsanett kérelmet nyújtott be a lakás további bérbe adására, amelynek elbírálására várhatóan a Kt. 2015. november havi rendes ülésén kerül sor.

Kérem a végrehajtási határidő meghosszabbítását 2016. március 31. napjáig.

Budapest Főváros II. ker. Önkormányzat  
172/2015.(V.28.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2019. december 31. napjáig tartó határozott időre bérbe adja Sáfrány Edit Zsuzsanna** részére a 13694/6/A/15 helyrajzi szám alatt nyilvántartott, Budapest II. kerület Varsányi udvar 2. III. 15. szám alatti 2,5 szobás, 66 m2 alapterületű **lakást.**

A lakásbérleti szerződés megkötésére kizárólag az alábbi feltételek együttes teljesítése esetén kerülhet sor:

- Sáfrány Edit Zsuzsanna vállalja, hogy a Budapest II. kerület Varsányi udvar 2. III. 15. szám alatti lakásra 2015. április 30. napjáig fennálló 728.314,- Ft összegű díjtartozását (lakbér, használati díj, szemétszállítási díj, fűtési költség) az Önkormányzattal megkötendő részletfizetési megállapodás alapján 2015. július 1. napjától kezdődően 24 hónap alatt minden hónap 15. napjáig előre esedékesen kiegyenlíti. Az első havi részlet esedékessége 2015. július 15. napja, összege 30.356,- Ft, a további részletek összege egységesen havi 30.346,- Ft, az utolsó részlet esedékessége 2017. június 15. napja, továbbá

- Sáfrány Edit Zsuzsanna a 2015. április 1. napjától esedékes folyó havi használati díjat és a lakás használatával együtt járó, a bérbeadó által a lakás használata keretében nyújtott szolgáltatások díját esedékességkor kiegyenlíti.

Sáfrány Edit Zsuzsanna az Önkormányzat tulajdonában álló lakások béréről szóló 51/1995.(XII.18.) rendelet 3/A. § (1)-(2) bekezdései alapján a bérleti szerződés megkötését követően – amennyiben ennek a bérleti szerződés megkötésekor a jövedelmi-vagyoni feltételei továbbra is fennállnak - szociális helyzet alapján megállapított bérleti díj, a lakásbérleti szerződés megkötéséig a szociális alapú bérleti díjjal megegyező összegű használati díj fizetésére jogosult.

Sáfrány Edit Zsuzsanna a lakásbérleti szerződés megkötésekor óvadék fizetésére a 34/2004.(X.13.) önkormányzati rendelet 26/A. § (1) bekezdése alapján nem köteles.

A Képviselő-testület továbbá úgy dönt, hogy az Önkormányzat a részletfizetési megállapodás megkötésekor a lakásra fennálló tőketartozásra, a részletfizetési megállapodás aláírásának napjáig keletkezett késedelmi kamatok megfizetését felfüggeszti. Amennyiben Sáfrány Edit Zsuzsanna az előírt kötelezettségeket a megállapodásban foglaltaknak megfelelően teljesítette és a követelésről lemondásnak a 34/2004.(X.13.) önkormányzati rendelet 12. § (2) bekezdésében meghatározott jövedelmi és vagyoni feltételei fennállnak, a kamattartozás elengedéséről az Egészségügyi, Szociális és Lakásügyi Bizottság véleménye alapján a Gazdasági és Tulajdonosi Bizottság jogosult dönteni.

Amennyiben Sáfrány Edit Zsuzsanna az esedékes részletek megfizetésével 60 napot meghaladó késedelembe esik, a részletfizetési kedvezmény megszűnik, a megállapodás hatályát veszti, és az egész tartozás járulékaival együtt egy összegben esedékessé válik.

Amennyiben Sáfrány Edit Zsuzsanna a részletfizetési megállapodást jelen képviselő-testületi határozat kézhezvételétől számított 30 napon belül nem köti meg, vagy a részletfizetéssel érintett díjtartozás nem teljesítés miatt esedékessé válik, vagy a lakás fenntartásával kapcsolatos folyó díjakat nem fizeti, az Önkormányzat nem köt vele bérleti szerződést, a képviselő–testületi határozat a bérleti szerződés megkötésére vonatkozó részében hatályát veszíti, és az Önkormányzat peres eljárást kezdeményez Sáfrány Edit Zsuzsannával szemben a lakás kiürítése és a díjhátralék, valamint járulékai megfizetése iránt.

**Felelős**: Polgármester

**Határidő**: 2015. szeptember 30.

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda vezetője

**Végrehajtás**: Sáfrány Edit Zsuzsannát 2015. június 8. napján kelt levélben értesítettük a Képviselő-testület döntéséről. Sáfrány Edit Zsuzsanna a részletfizetési megállapodást a képviselő-testületi döntésben előírt határidőben - 2015. július 15. napján - megkötötte, a törlesztő részleteket, és a folyó havi használati díjat rendszeresen fizeti.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
209/2015.(VI.25.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat a bérleti szerződés megkötésétől 2018. március 31. napjáig tartó határozott időre bérbe adja a 15091/4/A/1 hrsz. alatt nyilvántartásba vett, természetben a Budapest II. kerület Áfonya u. 7/A. fszt. 1. szám alatt található 1 szoba, félkomfortos, 22 m2 alapterületű lakást Pelády Olivér és Pelády Márió részére.

A lakásbérleti szerződés megkötésének feltétele, hogy Pelády Olivér és Pelády Márió kiegyenlítse a lakásra fennálló használati díj és késedelmi kamat tartozását.

A bérlőtársak az Önkormányzat tulajdonában álló lakások béréről szóló 51/1995.(XII.18.) önkormányzati rendelet 3/C. § (1) bekezdése alapján piaci alapú bérleti díj fizetésére kötelesek.

A bérlőtársak a 34/2004.(X.13.) önkormányzati rendelet 26/A. § (1) bekezdése értelmében a lakásbérleti szerződés megkötésekor három havi bérleti díjnak megfelelő óvadék megfizetésére kötelesek.

Amennyiben Pelády Olivér és Pelády Márió a bérleti szerződést jelen határozatról szóló értesítés kézhezvételétől számított 30 napon belül nem kötik meg, a határozat hatályát veszti, abból sem jogok, sem kötelezettségek nem keletkeznek, és az Önkormányzat eljárást kezdeményez velük szemben a lakás kiürítése és az esetlegesen fennálló díjhátralék és járulékai megfizetése iránt.

**Felelős**: Polgármester

**Határidő**: 2015. szeptember 30.

(19 képviselő van jelen, 19 igen, egyhangú)

**A határozat végrehajtását végzi**: a Vagyonhasznosítási és Ingatlan-nyilvántartási Iroda vezetője

**Végrehajtás:** A Vagyonhasznosítási és Ingatlan-nyilvántartási Iroda 2015. július 9. napján kelt levelében tájékoztatta Pelády Olivért és Pelády Máriót a Képviselő-testület döntéséről. Pelády Olivér és Pelády Márió 2015. július 23-án az óvadék összegét megfizették, valamint rendezték a fennálló használati díj és késedelmi kamattartozásukat, mely alapján 2015. augusztus 13. napján megkötötték a lakásbérleti szerződést.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
210/2015.(VI.25.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat a bérleti szerződés megkötésétől **2018. március 31.** **napjáig** tartó határozott időre bérbe adja a 15091/4/A/2 hrsz. alatt nyilvántartásba vett, természetben a Budapest II. kerület Áfonya u. 7/A. fszt. 2. szám alatt található 2+1 szoba, összkomfortos, 73 m2 alapterületű lakást Tiszai Tamás részére. A bérleti szerződés megkötésének feltétele, hogy Tiszai Tamás a fennálló késedelmi kamattartozását rendezze.

A bérlő az Önkormányzat tulajdonában álló lakások béréről szóló 51/1995.(XII.18.) önkormányzati rendelet 3/B. § (1) bekezdése alapján költségelvű bérleti díj fizetésére jogosult.

A bérlő a 34/2004.(X.13.) önkormányzati rendelet 26/A. § (1) bekezdése értelmében a lakásbérleti szerződés megkötésekor három havi bérleti díjnak megfelelő óvadék megfizetésére köteles.

Amennyiben Tiszai Tamás a bérleti szerződést jelen határozatról szóló értesítés kézhezvételétől számított 30 napon belül nem köti meg, a határozat hatályát veszti, abból sem jogok, sem kötelezettségek nem keletkeznek, és az Önkormányzat eljárást kezdeményez vele, valamint a lakásban vele együtt lakó személyekkel szemben a lakás kiürítése és az esetlegesen fennálló díjhátralék és járulékai megfizetése iránt.

**Felelős:** Polgármester

**Határidő**: 2015. szeptember 30.

(19 képviselő van jelen, 19 igen, egyhangú)

**A határozat végrehajtását végzi**: a Vagyonhasznosítási és Ingatlan-nyilvántartási Iroda

vezetője

**Végrehajtás:** A Vagyonhasznosítási és Ingatlan-nyilvántartási Iroda 2015. július 9. napján kelt levelében tájékoztatta Tiszai Tamást a Képviselő-testület döntéséről. Tiszai Tamás a lakásra fennálló késedelmi kamattartozását rendezte és 2015. augusztus 5. napján kelt levelében kérte, hogy az Önkormányzat az általa 2011. december 9-én, egy korábbi bérleti szerződése megkötésekor megfizetett óvadék összegét számítsa be a most fizetendő óvadék összegébe. Ez alapján Tiszai Tamás 2015. augusztus 5. napján megkötötte a lakásbérleti szerződést.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
251/2015.(IX.24.) képviselő-testületi határozata**

Budapest Főváros II. Kerületi Önkormányzat Képviselő-testülete

úgy dönt, hogy az irányítói jogkörébe tartozó Budapest II. kerületi Polgármesteri Hivatal Alapító Okiratát 2015. október 1-jei hatállyal módosítja jelen határozat 1. mellékletében foglaltak szerint, egységes szerkezetét pedig a jelen határozat 2. melléklete szerinti tartalommal elfogadja. Egyben felhatalmazza a Polgármestert mind a módosító, mind az egységes szerkezetű Alapító Okirat aláírására, és a törzskönyvi nyilvántartásban történő átvezettetésére.

**Felelős:** Polgármester

**Határidő:** 2015. szeptember 30.

(19 képviselő van jelen, 19 igen, egyhangú)

**A határozat végrehajtását végzi**: Pénzügyi Iroda vezetője

**Végrehajtás:** A Polgármesteri Hivatal Alapító Okirat módosítása a VII-497/72/2015. számú kísérőlevéllel és a hozzátartozó változás bejelentési kérelemmel együtt 2015. szeptember 28-i dátummal a Magyar Államkincstár részére megküldésre került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
254/2015.(IX.24.) képviselő-testületi határozata**

A Képviselő-testület

úgy dönt, hogy „A fonódó villamoshálózat externális hatásait tompító, szociális kohéziót erősítő lakásfelújítások a II. kerület Felhévíz városrészében” címen benyújtott pályázatban foglaltak megvalósítása érdekében a jelen határozat mellékletét képező módosított Támogatási Szerződést jóváhagyja, egyúttal felhatalmazza a polgármestert arra, hogy a továbbiakban a Támogatási Szerződés pénzügyi kihatással nem járó módosítása esetén saját hatáskörben járjon el.

**Felelős:** Polgármester

**Határidő:** 2015. szeptember 30.

(19 képviselő van jelen, 19 igen, egyhangú)

**A határozat végrehajtását végzi**: Polgármesteri referens

**Végrehajtás:** „A fonódó villamoshálózat externális hatásait tompító, szociális kohéziót erősítő lakásfelújítások a II. kerület Felhévíz városrészében”című pályázattal kapcsolatban elfogadott Támogatási Szerződés módosítása a jóváhagyást követően aláírásra került.

Az aláírt szerződést továbbítottuk Budapest Főváros Önkormányzata részére.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
255/2015.(IX.24.) képviselő-testületi határozata**

A Képviselő-testület

a Budapest II. kerület, Margit körút – Rómer Flóris utca – Buday László utca – (13362) hrsz.-ú közterület – Mechwart lépcső által határolt területre készülő Kerületi Szabályozási Tervének véleményezési eljárásában érkezett **véleményeket megismerte és az azokra adott tervezői válaszokat**, **a településrendezési eszköz tervezetének módosítását, kiegészítését elfogadja,** és felkéri a Polgármestert tegye meg a megfelelő intézkedéseket a döntés dokumentálására és közzétételére.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**Budapest Főváros II. ker. Önkormányzat  
256/2015.(IX.24.) képviselő-testületi határozata**

A Képviselő-testület

**felkéri** a Polgármestert, hogy a településrendezési eszköz tervezetét, a véleményezési eljárás során beérkezett valamennyi véleményt és a véleményezési szakaszban keletkezett dokumentumokat a **végső szakmai véleményezésre küldje** meg az állami főépítészi hatáskörben eljáró fővárosi kormányhivatalnak.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**A 255-256. sz. határozatok végrehajtását végzi**: Főépítész

**Végrehajtás:** A Képviselő-testület 255/2015.(IX.24.) határozatában foglaltak szerinti dokumentálás és közzététel a testületi jegyzőkönyv közzétételével megtörtént. A Képviselő-testület 256/2015.(IX.24.) határozatában foglaltak szerint a Főépítészi Iroda - a településrendezési eszköz tervezetét, a véleményezési eljárás során beérkezett valamennyi véleményt és a véleményezési szakaszban keletkezett dokumentumokat a végső szakmai véleményezésre - 2015. október 5-én megküldte az állami főépítészi hatáskörben eljáró Budapest Főváros Kormányhivatalának. A tértivevény alapján megállapítható, hogy a küldemény átvétele 2015. október 5-én megtörtént. A végső szakmai vélemény a mai napig még nem érkezett Hivatalunkba.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat  
257/2015.(IX.24.) képviselő-testületi határozata**

A Képviselő-testület

a Budapest II. kerület, Marczibányi tér – Alvinci út – Tulipán utca – Felvinci út által határolt területre készülő Kerületi Szabályozási Tervének véleményezési eljárásában érkezett véleményeket megismerte és az azokra adott tervezői válaszokat, a településrendezési eszköz tervezetének módosítását, kiegészítését elfogadja, és felkéri a Polgármestert tegye meg a megfelelő intézkedéseket a döntés dokumentálására és közzétételére.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**Budapest Főváros II. ker. Önkormányzat  
258/2015.(IX.24.) képviselő-testületi határozata**

A Képviselő-testület

**felkéri** a Polgármestert, hogy a településrendezési eszköz tervezetét, a véleményezési eljárás során beérkezett valamennyi véleményt és a véleményezési szakaszban keletkezett dokumentumokat a **végső szakmai véleményezésre küldje** meg az állami főépítészi hatáskörben eljáró fővárosi kormányhivatalnak.

**Felelős:** Polgármester

**Határidő:** azonnal

(18 képviselő van jelen, 18 igen, egyhangú)

**A 257-258. sz. határozatok végrehajtását végzi**: Főépítész

**Végrehajtás:** A Képviselő-testület 257/2015.(IX.24.) határozatában foglaltak szerinti dokumentálás és közzététel a testületi jegyzőkönyv közzétételével megtörtént. A Képviselő-testület 258/2015.(IX.24.) határozatában foglaltak szerint a Főépítészi Iroda - a településrendezési eszköz tervezetét, a véleményezési eljárás során beérkezett valamennyi véleményt és a véleményezési szakaszban keletkezett dokumentumokat a végső szakmai véleményezésre - 2015. október 5-én megküldte az állami főépítészi hatáskörben eljáró Budapest Főváros Kormányhivatalának. A tértivevény alapján megállapítható, hogy a küldemény átvétele 2015. október 5-én megtörtént. A végső szakmai vélemény a mai napig még nem érkezett Hivatalunkba.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat  
265/2015.(IX.24.) képviselő-testületi határozata**

A Képviselő-testület

a REKLÁMTÉR Szolgáltató Kft. 1021 Budapest, II. kerület Margit krt. 8. (hrsz.: 13511) alatti ingatlannal kapcsolatosengedély nélküli reklám elhelyezése miatt kiszabott **bírság ügyében** a 2015. június 11. napján kelt, **XXIV-58-9/2015 végzéssel** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő**: 2015. október 01.

(19 képviselő van jelen, 19 igen, egyhangú)

**A határozat végrehajtását végzi**: Főépítész

**Végrehajtás:** A képviselő-testület határozatával helybenhagyta a Polgármester településképi bejelentési eljárásban hozott XXIV-58-9/2015. végzését. A helybenhagyó határozatot 2015. október 1. napján megküldtük a REKLÁMTÉR Kft. részére, amelyet 2015. október 6. napján vettek át. A döntés a közléssel jogerőssé vált.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
266/2015.(IX.24.) képviselő-testületi határozata**

A Képviselő-testület

a REKLÁMTÉR Szolgáltató Kft. 1021 Budapest, II. kerület Bem rakpart 56. (hrsz.: 13478) alatti ingatlannal kapcsolatosengedély nélkül kihelyezett építési reklámháló miatt kiszabott **bírság ügyében** a 2015. június 11. napján kelt, **XXIV-195-9/2015 végzésével** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2015. október 01.

(19 képviselő van jelen, 19 igen, egyhangú)

**A határozat végrehajtását végzi**: Főépítész

**Végrehajtás:** A képviselő-testület határozatával helybenhagyta a Polgármester településképi bejelentési eljárásban hozott XXIV-195-9/2015. végzését. A helybenhagyó határozatot 2015. október 1. napján megküldtük a REKLÁMTÉR Kft. részére, amelyet 2015. október 6. napján vettek át. A döntés a közléssel jogerőssé vált.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
267/2015.(IX.24.) képviselő-testületi határozata**

A Képviselő-testület

a Dr. Tóthné Ligeti Éva (1025 Budapest, II. kerület Vérhalom utca 31/d. Fszt. 2.) részére a 1025 Budapest, II. kerület Vérhalom utca 31/d. Fszt. 2. (hrsz.: 15106/0/A/2) alatti ingatlannal kapcsolatosbiztonsági rács elhelyezésének utólagos bejelentése miatt kiszabott **bírság ügyében** a 2015. július 28. napján kelt, **XXIV-462/2015 végzésével** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2015. október 01.

(19 képviselő van jelen, 17 igen, 2 tartózkodás)

**A határozat végrehajtását végzi**: Főépítész

**Végrehajtás:** A képviselő-testület határozatával helybenhagyta a Polgármester településképi bejelentési eljárásban hozott XXIV-462/2015. végzését. A helybenhagyó határozatot 2015. október 1. napján megküldtük Dr. Tóthné Ligeti Éva részére, amelyet 2015. október 5. napján vett át. A döntés a közléssel jogerőssé vált.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t o k**

A Képviselő-testület

172; 209; 210; 251; 254; 255-256; 257-258; 265; 266; 267/**2015.** határozatok végrehajtásáról szóló beszámolót elfogadja.

* 171/2015. (V.28.) határozat végrehajtási idejét 2016. március 31. napjáig meghosszabbítja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2015. október 19.

**Dr. Láng Zsolt**

**Polgármester**